2. számú melléklet

**INDOKOLÁS**

**Szombathely Megyei Jogú Város Önkormányzata Közgyűlésének**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelete módosításához**

**1.§**

A szociális igazgatásról és szociális ellátásokról szóló 1993. évi III. törvény 63. §-a módosította a házi segítségnyújtás ellátást, amelyet a rendelkezések értelmében szociális segítés, vagy a szociális segítést is magába foglaló személyi gondozás formájában kell nyújtani. A rendelet a törvényváltozással összhangban kerül módosításra.

**2.§**

A SzombathelyiEgyesített Bölcsődei Intézmény elnevezése módosult, ez kerül átvezetésre a rendeletben.

**3.§**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 42. §-a alapján bölcsődei ellátást bölcsőde, mini bölcsőde, munkahelyi bölcsőde és családi bölcsőde biztosíthat. A rendelet 12/A. §-ában a szövegezés a törvény módosult rendelkezései miatt került pontosításra.

**4.§**

A Gyvt. 42. §-ában foglaltakra tekintettel a rendelet 12/F. §-ában a szövegezés a törvény módosult rendelkezései miatt került pontosításra. Előzőeken túlmenően pontosításra került, hogy a bölcsődei mozgásfejlesztés minden tornaszobával rendelkező bölcsődében igénybe vehető.

**5.§**

A Gyvt. 42. §-ában foglaltakra tekintettel a rendelet 13. §-ában a szövegezés a törvény módosult rendelkezései miatt került pontosításra.

**6.§**

A mini bölcsőde megjelenésére tekintettel került pontosításra a rendelet 13/B. §-a.

**7.§**

A rendelet 2. mellékletében a házi segítségnyújtás keretében biztosítandó ellátási formák, a szociális segítés, vagy a szociális segítést is magába foglaló személyi gondozás intézményi térítési díja kerül megjelenítésre.

**8. §**

A rendelet 12. mellékletében a bölcsődei ellátás díjainál a megnevezés kiegészült a mini bölcsőde elnevezéssel.

**9. §**

A rendelet 14. mellékletében a bölcsődei étkeztetés térítési díjainál a megnevezés kiegészült a mini bölcsőde elnevezéssel.

**10. §**

A rendelet 15. számú mellékletében az óvodában, általános és középiskolában, valamint kollégiumokban biztosított étkeztetés térítési díja a diétás étkezéseknél a nyersanyagköltség emelkedésére tekintettel módosításra került.

**11.§**

A családi napközi megszűnésére tekintettel hatályon kívül kerül a 13/A. § és a 13. melléklet.

**12.§**

A rendelet hatályba lépésének napja 2017. április 3.